AJORNAT AL 21 DE JULIOL: Burjassot podrà observar els astres en la I Observació Astronòmica al Pati de les Sitges
2025-07-24

AJORNAT AL 21 DE JULIOL

Estels, planetes, satèl·lits, estels, etc. El cel nocturn una mica més prop de l’ull humà. Tot açò i molt més és el que podran contemplar els amants de l’astronomia el pròxim 21 de juliol des del Pati de les Sitges de Burjassot. Una activitat, la I Observació Astronòmica en Les Sitges, realitzada per l’Institut Municipal de Cultura i Joventut, la vicepresidenta del qual és la regidora Maria Viu, i l’Associació d’Astronomia de la Universitat de València, amb la col·laboració del Departament d’Astronomia i Astrofísica i l’Observatori Astronòmic, tots dos de la Universitat.

La cita serà a les 21 hores en el Pati de les Sitges; cita a la qual podran acudir tots els veïns que tinguen un telescopi i que vulguen traure-li partit o bé tota aquella persona que tinga interès per l’astronomia. Una vegada en el Pati, els membres de l’Associació d’Astronomia de la Universitat de València (AAUV) donaran diferents consells als assistents de com muntar correctament el telescopi i quins són els diferents tipus de telescopis. Així mateix, l‘entitat muntarà un telescopi de gran grandària cedida pel Departament d’Astronomia de la Universitat (DAA).

L’observació astronòmica començarà a les 22 hores i en la mateixa es podrà observar i fotografiar Júpiter i els seus quatre satèl·lits galileans, Saturn i el seu satèl·lit Titán i la Lluna, pràcticament plena. Durant l’observació s’explicarà la problemàtica de la contaminació lumínica, quins són les constel·lacions que es poden observar a l’estiu i com trobar l’estel polar.